ml en sl en en en en en en en de en en en ml ml ml ml ml ml ml ml ml ml ml ml ml ml ml en ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml th ml en ml en en en en en en ml ml ml ml ml ml ml ml ml ml ml ml ml ml ml ml ml ml ml ml ml ml en en
സൈനിക സ്‌കൂള്‍ പ്രവേശനം: നവംബര്‍ 30 വരെ അപേക്ഷിക്കാം | RISALA WEEKLY
To search in site, type your keyword and hit enter
Article · Articles · Issue · Issue 1204
തിരുവനന്തപുരത്തെ കഴക്കൂട്ടം സൈനിക സ്‌കൂളിലെ 2017-18 വര്‍ഷത്തെ ആറ്, ഒമ്പത് ക്ലാസുകളിലേക്കുള്ള അഖിലേന്ത്യാ സൈനിക സ്‌കൂള്‍ പ്രവേശന പരീക്ഷകള്‍ക്കുള്ള അപേക്ഷ ക്ഷണിച്ചു. അപേക്ഷാഫോമും പ്രോസ്‌പെക്ടസും നവംബര്‍ 18 വരെ വിതരണം ചെയ്യും. ആറാം ക്ലാസിലേക്ക് 60 സീറ്റുകളും ഒമ്പതാം ക്ലാസിലേക്ക് 10 സീറ്റുകളുമാണുള്ളത്. പ്രവേശന സമയത്ത് ഒഴിവുകളുടെ എണ്ണമനുസരിച്ച് ഇതില്‍ വ്യത്യാസം വരും.
ജനവരി എട്ടിന് പാലക്കാട്, കോഴിക്കോട്, എറണാകുളം, കോട്ടയം, കഴക്കൂട്ടം സൈനിക സ്‌കൂള്‍ എന്നീ കേന്ദ്രങ്ങളില്‍ പ്രവേശന പരീക്ഷ നടത്തും.
പ്രോസ്‌പെക്ടസും അപേക്ഷാഫോറവും മുന്‍വര്‍ഷത്തെ ചോദ്യപേപ്പറും ആവശ്യമുള്ളവര്‍ പ്രിന്‍സിപ്പല്‍, സൈനിക് സ്‌കൂള്‍, കഴക്കൂട്ടം, തിരുവനന്തപുരം-695585 എന്ന വിലാസത്തില്‍ അപേക്ഷ നല്‍കണം. ‘പ്രിന്‍സിപ്പല്‍. സൈനിക് സ്‌കൂള്‍, കഴക്കൂട്ടം, എന്ന പേരില്‍ തിരുവനന്തപുരത്ത് മാറാവുന്ന 475 രൂപയുടെ ഡിമാന്‍ഡ് ഡ്രാഫ്റ്റ് കൂടെ അയയ്ക്കണം. പട്ടികവിഭാഗക്കാര്‍ 325 രൂപയുടെ ഡ്രാഫ്റ്റ് അയച്ചാല്‍ മതി. നേരിട്ട് വാങ്ങുന്നവര്‍ക്ക് യഥാക്രമം 425 രൂപ, 275 രൂപ. അപേക്ഷകന്റെ ജനന തീയതി, പൂര്‍ണവിലാസം, ഫോണ്‍ നമ്പര്‍, ചേരേണ്ട ക്ലാസ്, വിശേഷ വിഭാഗം (വിമുക്തഭടന്റെ പുത്രന്‍, പട്ടിക ജാതി തുടങ്ങിയ പരിഗണന പ്രസക്തമാണെങ്കില്‍) എന്നിവ കത്തില്‍ കാണിച്ചിരിക്കണം. അപേക്ഷാഫോറം സ്‌കൂളില്‍ നിന്നും നേരിട്ടോ ംംം.മെശിശസരെവീീഹ്ോ.ിശര.ശി എന്ന സ്‌കൂള്‍ വെബ്‌സൈറ്റിലോ ലഭ്യമാകും. ഒക്‌ടോബര്‍ 17 മുതല്‍ സ്‌കൂളില്‍ നിന്നും നേരിട്ടും അപേക്ഷഫോം വാങ്ങാം.
പൂരിപ്പിച്ച അപേക്ഷകള്‍ 2016 നവംബര്‍ 30-ന് മുമ്പായി സ്‌കൂളില്‍ ലഭിച്ചിരിക്കണം. 2016 നവംബര്‍ 30-ന് ശേഷം അപേക്ഷകള്‍ സ്വീകരിക്കില്ല. കൂടുതല്‍ വിവരങ്ങള്‍ക്ക് www.sainikschooltvm.nic.in എന്ന സ്‌കൂള്‍ വെബ്‌സൈറ്റ് സന്ദര്‍ശിക്കുക. പ്രവേശന പരീക്ഷയുടെയും തുടര്‍ന്നുള്ള അഭിമുഖത്തിന്റയും, വൈദ്യപരിശോധനയുടെയും അടിസ്ഥാനത്തില്‍ തയാറാക്കുന്ന മെറിറ്റ് ലിസ്റ്റില്‍ നിന്നായിരിക്കും പ്രവേശനം.
ഹൈദരാബാദ് കേന്ദ്ര സര്‍കലാശാലയുടെ സ്‌കൂള്‍ ഓഫ് മാനേജ്‌മെന്റ് സ്റ്റഡീസ്, 201718 അധ്യയനവര്‍ഷത്തിലെ മാസ്റ്റര്‍ ഓഫ് ബിസിനസ് അഡ്മിനിസ്‌ട്രേഷന്‍ (എം.ബി.എ) പ്രോഗ്രാം പ്രവേശനത്തിന് അപേക്ഷ ക്ഷണിച്ചു. മാര്‍ക്കറ്റിങ്, ഫിനാന്‍സ്, ഓപ്പറേഷന്‍സ്, ഹ്യൂമന്‍ റിസോഴ്‌സസ്, ബിസിനസ് അനലിറ്റിക്‌സ്, ബാങ്കിങ്, എന്റര്‍പ്രണര്‍ഷിപ്പ് എന്നീ സ്‌പെഷലൈസേഷനുകള്‍ നല്‍കുന്ന, രണ്ടുവര്‍ഷ മുഴുവന്‍സമയ എം.ബി.എ. പ്രോഗ്രാമില്‍ മൊത്തം 60 പേര്‍ക്ക് പ്രവേശനം നല്‍കും. 60 ശതമാനം മാര്‍ക്കോടെ ഏതെങ്കിലും വിഷയത്തില്‍ ബിരുദം നേടിയവര്‍ക്ക് അപേക്ഷിക്കാം. 2017 ജൂണിനകം പരീക്ഷ പൂര്‍ത്തിയാക്കുന്നവര്‍ക്ക് അപേക്ഷിക്കാം. അപേക്ഷാര്‍ഥി ഡിസംബര്‍ 4ന് നടത്തുന്ന ഇഅഠ 2016 പരീക്ഷ എഴുതി മികച്ച സ്‌കോര്‍ നേടിയിരിക്കണം.
അപേക്ഷ ഡിസംബര്‍ 20 വരെ, httpp //acad.uohyd.ac.in/Notifications.html എന്ന ലിങ്ക് വഴി ഓണ്‍ലൈനായി നല്‍കാം. രജിസ്‌ട്രേഷന്‍ ഫീസ്, ജനറല്‍ വിഭാഗക്കാര്‍ക്ക് 350 രൂപയും ഒ.ബി.സി. വിഭാഗത്തിന് 250 രൂപയും എസ്.സി.,എസ്.ടി.,വികലാംഗ വിഭാഗങ്ങള്‍ക്ക് 150 രൂപയുമാണ്. ഫീസ് എസ്.ബി.ഐ. ഇന്‍കലക്ട് വഴി ഓണ്‍ലൈനായി അടയ്ക്കണം. അപേക്ഷ നല്കുന്നതിന് മുന്‍പായി, അപേക്ഷാര്‍ഥി തന്റെ ഫോട്ടോ, ഒപ്പ് എന്നിവയുടെ സ്‌കാന്‍ ചെയ്ത ഡിജിറ്റല്‍ ഫയലുകള്‍ തയ്യാറാക്കിവെക്കണം. രജിസ്‌ട്രേഷന്‍ വേളയില്‍ ലഭിക്കുന്ന ആപ്ലിക്കേഷന്‍ നമ്പര്‍ കുറിച്ചുവെക്കണം. അപേക്ഷിക്കുമ്പോള്‍ ഇഅഠ രജിസ്‌ട്രേഷന്‍ നമ്പര്‍ നല്‍കേണ്ടിവരും. ഇഅഠ 2016 സ്‌കോറിന്റെ അടിസ്ഥാനത്തില്‍ ഗ്രൂപ്പ് ഡിസ്‌കഷന്‍/അഭിമുഖം എന്നിവയ്ക്ക് ഷോര്‍ട്ട് ലിസ്റ്റ് ചെയ്യപ്പെടുന്നവരുടെ പട്ടിക ഫെബ്രുവരിയില്‍ പ്രസിദ്ധപ്പെടുത്തും. ഇവ ഹൈദരാബാദ് കാമ്പസില്‍ ഫെബ്രുവരിയില്‍ നടത്തും. തിരഞ്ഞെടുക്കപ്പെടുന്നവരുടെ അന്തിമ പട്ടിക മാര്‍ച്ചില്‍ പ്രസിദ്ധപ്പെടുത്തും. ക്ലാസുകള്‍ ജൂലൈയില്‍ ആരംഭിക്കും. കൂടുതല്‍ വിവരങ്ങള്‍ക്ക് http://acad.uohyd.ac.in/Notifications.htm-l എന്ന വെബ്‌സൈറ്റ് ലിങ്ക് കാണുക.
എന്‍മാറ്റ് : ഒക്ടോബര്‍ 3 വരെ അപേക്ഷിക്കാം
രാജ്യത്തെ ചില മുന്‍നിര മാനേജ്‌മെന്റ് സ്ഥാപനങ്ങളിലെ ഗ്രാജ്വേറ്റ് ബിസിനസ് പ്രോഗ്രാമുകളിലെ പ്രവേശനത്തിനായി നടത്തുന്ന എന്‍.എം.ഐ.എം.എസ്. യൂണിവേഴ്‌സിറ്റി മാനേജ്‌മെന്റ് ആപ്റ്റിറ്റിയൂഡ് ടെസ്റ്റിന് (എന്‍മാറ്റ്) ഒക്ടോബര്‍ 3 വരെ ഓണ്‍ലൈനായി, ംംം.ിാമ.േീൃഴ.ശി എന്ന വെബ്‌സൈറ്റ് വഴി രജിസ്റ്റര്‍ ചെയ്യാം. മുംബൈ, ബംഗളൂരു, ഹൈദരബാദ് എന്നിവിടങ്ങളിലെ എന്‍.എം.ഐ.എം.എസ്. യൂണിവേഴ്‌സിറ്റി, ബംഗളൂരുവിലെ അലയന്‍സ് യൂണിവേഴ്‌സിറ്റി, മുംബൈയിലെ എം.ഐ.എസ്.ബി. ബോകോണി, ഡല്‍ഹിയിലെ അമിറ്റി, അന്‍സല്‍ യൂണിവേഴ്‌സിറ്റികള്‍, ഹൈദരബാദിലെയും മറ്റു സ്ഥലങ്ങളിലെയും ഐ.സി.എഫ്.എ.ഐ. യൂണിവേഴ്‌സിറ്റിയുടെ ഐ.ബി.എസ്. ബിസിനസ് സ്‌കൂള്‍, രാജസ്ഥാനിലെ മോഡി, ഡല്‍ഹിയിലെ ബി.എം.എല്‍. മുഞ്ചല്‍, ചണ്ഡീഗഢിലെ ഷൂലിനി, ചെന്നൈയിലെ എസ്.ആര്‍.എം., ചണ്ഡീഗഢിലെ താപര്‍, വെല്ലൂരിലെ വി.ഐ.ടി., പട്യാലയിലെ ചിത്കാര, ഗ്രേറ്റര്‍ നോയിഡയിലെ ശിവ് നാരായണ്‍ സര്‍വകലാശാലകള്‍, ഹൈദരാബാദിലെ വോക്‌സണ്‍ സ്‌കൂള്‍ ഓഫ് ബിസിനസ്, ഡെറാഡൂണിലെ യൂണിവേഴ്‌സിറ്റി ഓഫ് പെട്രോളിയം ആന്‍ഡ് എനര്‍ജി സ്റ്റഡീസ്, ഹൈദരാബാദിലെ ഹൈദരാബാദ് ബിസിനസ് സ്‌കൂള്‍ (ഗീതം യൂണിവേഴ്‌സിറ്റി), ജയ്പുരിലെ ഇന്‍സ്റ്റിറ്റ്യൂട്ട് ഓഫ് മാനേജ്‌മെന്റ് (ജെ.കെ. യൂണിവേഴ്‌സിറ്റി), വിശാഖപട്ടണത്തെ ഗീതം സ്‌കൂള്‍ ഓഫ് ഇന്റര്‍നാഷണല്‍ ബിസിനസ് തുടങ്ങിയവയാണ് എന്‍മാറ്റ് സ്‌കോര്‍ പരിഗണിക്കുന്ന സ്ഥാപനങ്ങള്‍. ഇവിടെ പ്രവേശനം ആഗ്രഹിക്കുന്നവര്‍ ബന്ധപ്പെട്ട സ്ഥാപനങ്ങളുടെ വെബ്‌സൈറ്റ് പരിശോധിക്കണം. പ്രവേശന യോഗ്യത സംബന്ധിച്ച വിശദാംശങ്ങള്‍ അവിടെനിന്നും മനസ്സിലാക്കണം. പ്രവേശനത്തില്‍ താത്പര്യമുള്ളവര്‍ ആദ്യഘട്ടത്തില്‍ എന്‍മാറ്റിന് രജിസ്റ്റര്‍ ചെയ്യുകയും രണ്ടാം ഘട്ടത്തില്‍ ബന്ധപ്പെട്ട സ്ഥാപനത്തിലേക്ക് അപേക്ഷിക്കുകയും വേണം. എന്‍മാറ്റ് ഒരു കമ്പ്യൂട്ടര്‍ അധിഷ്ഠിത പരീക്ഷയാണ്.
കൊച്ചിയുള്‍പ്പെടെ 32 പരീക്ഷാകേന്ദ്രങ്ങളുണ്ട്. ഒക്ടോബര്‍ 7 മുതല്‍ ഡിസംബര്‍ 20 വരെ, വിവിധ ഘട്ടങ്ങളിലായി പരീക്ഷ നടത്തും. പരീക്ഷാതീയതി, സമയം, പരീക്ഷാകേന്ദ്രം എന്നിവ പരീക്ഷാര്‍ഥിക്കു തിരഞ്ഞെടുക്കാം. രജിസ്റ്റര്‍ ചെയ്ത ശേഷമേ ഈ സൗകര്യം ലഭിക്കുകയുള്ളൂ. രജിസ്‌ട്രേഷന്‍, ഒക്ടോബര്‍ 3 വരെ www.nmat.org.in എന്ന വെബ്‌സൈറ്റില്‍ നടത്താം. രജിസ്‌ട്രേഷന്‍ നടത്തുമ്പോള്‍ 7 പ്രോഗ്രാമുകള്‍ വരെ അതില്‍ ഉള്‍പ്പെടുത്താം. ഈ 7 സ്ഥാപനങ്ങളിലേക്ക് എന്‍മാറ്റ് സ്‌കോര്‍ നല്‍കുന്നതാണ്. അധികഫീസ് അച്ച് കൂടുതല്‍ സ്ഥാപനങ്ങള്‍ പട്ടികയില്‍ ഉള്‍പ്പെടുത്താനുള്ള സൗകര്യവുമുണ്ട്. തുടര്‍ന്ന് 1700 രൂപ ഫീസടയ്ക്കണം. വിസ/മാസ്റ്റര്‍ ഡബിറ്റ്/ക്രെഡിറ്റ് കാര്‍ഡ് വഴിയും നെറ്റ് ബാങ്കിങ് വഴിയും ഫീസടയ്ക്കാം. വിശദാംശങ്ങള്‍ വെബ്‌സൈറ്റിലുണ്ട്. ഒക്ടോബര്‍ 3ന് ശേഷവും 2000 രൂപ ലേറ്റ് രജിസ്‌ട്രേഷന്‍ ഫീസ് നല്കി രജിസ്റ്റര്‍ ചെയ്യാം. ഒക്ടോബര്‍ 12 വരെ ഈ സൗകര്യം ഉണ്ടാകും.
രജിസ്‌ട്രേഷന്‍ പൂര്‍ത്തിയാക്കിയശേഷം, പരീക്ഷ ഷെഡ്യൂള്‍ ചെയ്യാം. ഒക്ടോബര്‍ 14 വരെ ഇതിന് സൗകര്യമുണ്ടായിരിക്കും. പരീക്ഷയ്ക്ക് രജിസ്റ്റര്‍ ചെയ്ത് സമയം നിശ്ചയിച്ചശേഷം, അത് മാറ്റാനും സൗകര്യമുണ്ട്. ക്രെഡിറ്റ് കാര്‍ഡ് വഴി മാത്രമേ അതിനുള്ള ഫീസായ 1000 രൂപ ഒടുക്കാന്‍ കഴിയൂ. ഡിസംബര്‍ 17 വരെ, റീ ഷെഡ്യൂളിങ് സൗകര്യമുണ്ടാകും. ആദ്യത്തെ സമയത്തിന് 72 മണിക്കൂര്‍ മുന്‍പുവരെ പുനക്രമീകരണത്തിനായി അപേക്ഷിക്കാം.
പരീക്ഷയ്ക്ക് ശേഷം 45 ആഴ്ചയ്ക്കകം സ്‌കോര്‍ വെബ്‌സൈറ്റില്‍ ലഭിക്കും. എല്ലാവരുടെയും പരീക്ഷയ്ക്കുശേഷം, പെര്‍സന്റൈല്‍ സ്‌കോര്‍ ജനവരി 17ന് പ്രസിദ്ധപ്പെടുത്തും. കൂടുതല്‍ വിവരങ്ങള്‍ക്ക് www.nmat.org.in കാണുക.
കേന്ദ്ര സാമൂഹ്യക്ഷേമ മന്ത്രാലയത്തിന്റെ കീഴിലുള്ള നാഷണല്‍ ഹാന്‍ഡികാപ്ഡ് ഫിനാന്‍സ് ആന്‍ഡ് ഡെവലപ്‌മെന്റ് കോര്‍പ്പറേഷന്‍, ഭിന്നശേഷിക്കാര്‍ക്കായി 2500 സ്‌കോളര്‍ഷിപ്പ് നല്‍കുന്നു. അംഗീകൃത സ്ഥാപനങ്ങളിലെ പ്രൊഫഷണല്‍/ സാങ്കേതിക കോഴ്‌സുകളിലെ പഠനത്തിനും ജോലി നേടുന്നതിനും സ്വയം തൊഴിലിലേര്‍പ്പെടുന്നതിനുമാണ് ധനസഹായം നല്‍കുക. മൊത്തത്തില്‍ 2500 സ്‌കോളര്‍ഷിപ്പുകളുണ്ട്. ഇതില്‍ 30 ശതമാനം വനിതകള്‍ക്കായിരിക്കും.
സര്‍ക്കാര്‍/എയ്ഡഡ് സ്ഥാപനങ്ങളിലെ പഠനങ്ങള്‍ക്ക് തിരികെ ലഭിക്കാത്ത എല്ലാ ഫീസുകളും ലഭിക്കും. പ്രൈവറ്റ് സ്ഥാപനങ്ങളില്‍ പഠിക്കുന്നവര്‍ക്ക്, അതേ കോഴ്‌സുകള്‍ക്ക് സര്‍ക്കാര്‍/എയ്ഡഡ് സ്ഥാപനങ്ങള്‍ക്ക് ബാധകമായ ഫീസ് തിരികെ ലഭിക്കും. ഒരു അക്കാദമിക വര്‍ഷത്തില്‍ പരമാവധി 10 മാസത്തേക്ക് ഉപജീവനബത്ത ലഭിക്കും. ബിരുദതല പ്രൊഫഷണല്‍ കോഴ്‌സുകള്‍ക്ക് പ്രതിമാസ ബത്തയായി 2500 രൂപയും പ്രതിവര്‍ഷ ബുക്ക്/സ്റ്റേഷനറി ബത്തയായി 6000 രൂപയും ലഭിക്കും. ബിരുദാനന്തര ബിരുദ പ്രൊഫഷണല്‍ കോഴ്‌സുകള്‍ക്ക് ഇത് യഥാക്രമം 3000 രൂപയും 10,000 രൂപയുമായിരിക്കും. ഇതിനു പുറമെ കാഴ്ച, ശ്രവ്യ, എല്ലുസംബന്ധിയായ പരിമിതികളുള്ളവര്‍ക്ക് ഒറ്റത്തവണത്തേക്ക് ചില ഉപകരണങ്ങളും സഹായവസ്തുക്കളും അനുവദിക്കും. അന്ധരായവര്‍ക്ക് ബ്രയിലര്‍ ടൈപ്പ്‌റൈറ്റര്‍ക്കായി 10,000 രൂപ, സ്‌ക്രീന്‍ റീഡിങ് സോഫ്റ്റ്‌വേറോടുകൂടിയ ലാപ്‌ടോപ്പിന് 40,000 രൂപ; കാഴ്ചക്കുറവുള്ളവര്‍ക്ക് സ്‌ക്രീന്‍ മാഗ്‌നിഫിക്കേഷന്‍ സോഫ്റ്റ്‌വേറോടെ ലാപ്‌ടോപ്പിന് 60,000 രൂപ എന്നിങ്ങനെ അനുവദിക്കും. കേള്‍വി പരിമിതിയുള്ളവര്‍ക്ക് കേള്‍വിസഹായിക്കായി 50,000 രൂപയും ബട്ടണ്‍സെല്ലിനായി പ്രതിവര്‍ഷം 3600 രൂപയും എസ്.എം.എസ്. സിംകാര്‍ഡുള്ള സെല്‍ഫോണിന് 5000 രൂപ, ബ്ലൂടൂത്ത് സൗകര്യമുള്ള ലാപ്‌ടോപ്പിനായി 70,000 രൂപ എന്നിവ ലഭിക്കും. എല്ലുസംബന്ധിയായ പരിമിതിയുള്ളവര്‍ക്ക് ലാപ്‌ടോപ്പ്/ഡെസ്‌ക്ടോപ്പ് വാങ്ങാനായി 40,000 രൂപ ലഭിക്കും.
ബിരുദ, ബിരുദാനന്തരതല സാങ്കേതിക/പ്രൊഫഷണല്‍ കോഴ്‌സുകളിലെ പഠനത്തിനേ ധനസഹായം ലഭിക്കുകയുള്ളൂ. അംഗീകൃത സ്ഥാപനങ്ങളിലായിരിക്കണം പഠനം. ഉപജീവനബത്ത, പുസ്തകബത്ത, ഉപകരണങ്ങള്‍ വാങ്ങാനുള്ള സഹായധനം എന്നിവ വിദ്യാര്‍ഥിയുടെ അക്കൗണ്ടില്‍ നിക്ഷേപിക്കും. തിരികെ ലഭിക്കാത്ത ഫീസുകളുടെ തുക രസീത് ഹാജരാക്കുന്ന മുറയ്ക്ക് വിദ്യാര്‍ഥിക്ക് നല്‍കും. അതല്ലെങ്കില്‍ സ്ഥാപനത്തിലേക്ക് നേരിട്ട് കൈമാറും. ഒരുസമയത്ത് ഒരു കോഴ്‌സിനേ സഹായം ലഭിക്കുകയുള്ളൂ. മത്സരപരീക്ഷകളുടെ അടിസ്ഥാനത്തില്‍ പ്രവേശനം നേടിയവര്‍ക്ക് ഹയര്‍ സെക്കന്‍ഡറി/ബിരുദതല മാര്‍ക്ക് മാനദണ്ഡമായിരിക്കുകയില്ല. എന്നാല്‍ മത്സരപരീക്ഷവഴിയല്ലാതെ പ്രവേശനം നേടിയവര്‍, ഹയര്‍ സെക്കന്‍ഡറി/ബിരുദതലത്തില്‍ കുറഞ്ഞത് 50 ശതമാനം മാര്‍ക്കെങ്കിലും നേടിയിരിക്കണം. പെണ്‍കുട്ടികള്‍ക്ക് 45 ശതമാനം മാര്‍ക്ക് മതി. വിദൂരപഠനം വഴിയുള്ള പഠനത്തിനും സ്‌കോളര്‍ഷിപ്പ് നല്‍കും. ഒരുവര്‍ഷം കോഴ്‌സ് വിജയകരമായി പൂര്‍ത്തിയാക്കിയാലേ തുടര്‍ന്നുള്ള വര്‍ഷത്തില്‍ സ്‌കോളര്‍ഷിപ്പ് തുടര്‍ന്ന് ലഭിക്കുകയുള്ളൂ. ഒരു കോഴ്‌സിന് സ്‌കോളര്‍ഷിപ്പ് ലഭിച്ച ഒരാള്‍ക്ക് അത് പൂര്‍ത്തിയാക്കിയശേഷം, തത്തുല്യമോ അതേ ഗണത്തിലുള്ളതോ ആയ കോഴ്‌സിനൊഴികെ, മറ്റു കോഴ്‌സുകള്‍ക്ക് ധനസഹായത്തിന് അര്‍ഹതയുണ്ട്. ഈ പദ്ധതിപ്രകാരമുള്ള ആനുകൂല്യം ലഭിക്കുന്നവര്‍ക്ക് മറ്റേതെങ്കിലും സ്‌കോളര്‍ഷിപ്പിന് അര്‍ഹതയുണ്ടായിരിക്കുന്നതല്ല. അപേക്ഷാര്‍ഥിയുടെ രക്ഷാകര്‍ത്താവിന്റെ വാര്‍ഷിക കുടുംബവരുമാനം മൂന്നുലക്ഷം രൂപ കവിയാന്‍ പാടില്ല. സാമ്പത്തികമായി പിന്നാക്കം നില്‍ക്കുന്ന അപേക്ഷകര്‍ക്ക് മുന്‍ഗണന ലഭിക്കും.അപേക്ഷ ഓണ്‍ലൈനായി www.nhfdc.nic.in എന്ന
വെബ്‌സൈറ്റ് വഴി 2017 ജൂണ്‍ 30 വരെയുള്ള കാലയളവില്‍ അപേക്ഷിക്കാം. പുതുതായി അപേക്ഷിക്കുവാനും ലഭിച്ച സ്‌കോളര്‍ഷിപ്പ് പുതുക്കാനും ഈ ലിങ്ക് വഴി സൗകര്യമുണ്ടാകും. അപേക്ഷ നല്‍കുവാന്‍ വേണ്ട രേഖകള്‍/സ്‌കാന്‍ ചെയ്‌തെടുത്ത രേഖകളുടെ ഫയലുകള്‍ എന്നിവയുടെ വിശദാംശങ്ങള്‍ വെബ്‌സൈറ്റില്‍ ലഭ്യമാണ്. അപേക്ഷ ലഭിച്ചുകഴിയുമ്പോള്‍ അപേക്ഷാര്‍ഥിക്ക് രജിസ്‌ട്രേഷന്‍ നമ്പര്‍ ലഭിക്കും. കൂടുതല്‍ വിവരങ്ങള്‍ക്ക്എന്ന www.nhfdc.nic.in  വെബ്‌സൈറ്റ് കാണുക.
തമിഴ്‌നാട് ഓപ്പണ്‍ യൂണിവേഴ്‌സിറ്റിയില്‍ ബി.എഡ്. പഠനത്തിന് അപേക്ഷിക്കാം
ചെന്നൈ ആസ്ഥാനമായി പ്രവര്‍ത്തിക്കുന്ന തമിഴ്‌നാട് ഓപ്പണ്‍ യൂണിവേഴ്‌സിറ്റി (ടി.എന്‍.ഒ.യു.) വിദൂരവിദ്യാഭ്യാസക്രമത്തിലുളള ബാച്ചിലര്‍ ഓഫ് എജ്യുക്കേഷന്‍ (ബി.എഡ്) പഠനത്തിന് അപേക്ഷ ക്ഷണിച്ചു. 2017 ജനുവരിയിലാണ് ക്ലാസുകള്‍ തുടങ്ങുക.
തമിഴ്, ഇംഗ്ലീഷ്, മാത്തമാറ്റിക്‌സ്, ഫിസിക്‌സ്, കെമിസ്ട്രി, ബോട്ടണി, സുവോളജി, ഹിസ്റ്ററി, ജ്യോഗ്രഫി, കമ്പ്യൂട്ടര്‍ സയന്‍സ്, അപ്ലൈഡ് മാത്തമാറ്റിക്‌സ് എന്നീ വിഷയങ്ങളില്‍ ഏതിലെങ്കിലും ബിരുദം നേടിയവര്‍ക്ക് അപേക്ഷിക്കാം. തമിഴ്‌നാട് ഓപ്പണ്‍ യൂണിവേഴ്‌സിറ്റിയുടെ വെബ്‌സൈറ്റില്‍ നിന്ന് പ്രോസ്‌പെക്ടസും അപേക്ഷാഫോറവും ഡൗണ്‍ലോഡ് ചെയ്‌തെടുക്കാം. ഒക്ടോബര്‍ 13 വരെ ഇതിനുളള സൗകര്യമുണ്ടാകും. പൂരിപ്പിച്ച അപേക്ഷകള്‍ യോഗ്യതാസര്‍ട്ടിഫിക്കറ്റുകളുടെ സാക്ഷ്യപ്പെടുത്തിയ പകര്‍പ്പുകള്‍ സഹിതം ഒക്ടോബര്‍ 14നുള്ളില്‍ അയയ്ക്കണം. തിരഞ്ഞെടുക്കപ്പെട്ടവരുടെ പേരുവിവരങ്ങള്‍ ഒക്ടോബര്‍ 27ന് പ്രസിദ്ധപ്പെടുത്തും.
മാനവിക വിഷയങ്ങളില്‍ യു.ജി.സി.-നെറ്റ് ജനുവരിയില്‍
മാനവിക വിഷയങ്ങളില്‍ അസി.പ്രൊഫസര്‍/ ജൂനിയര്‍ റിസര്‍ച്ച് ഫെലോഷിപ്പ് യോഗ്യതക്കുള്ള ദേശീയ യോഗ്യതാ നിര്‍ണയ പരീക്ഷ (യു.ജി.സി.-നെറ്റ്) 2017 ജനവരി 22ന് നടത്തും. 99 മാനവിക വിഷയങ്ങളിലാണ് നെറ്റ് നടത്തുന്നത്. രാജ്യത്തെ 89 പരീക്ഷാകേന്ദ്രങ്ങളിലാകും പരീക്ഷ നടത്തുക. ഇതുസംബന്ധിച്ച വിശദമായ വിജ്ഞാപനം www.cbsenet.nic.in എന്ന വെബ്‌സൈറ്റില്‍ ഒക്ടോബര്‍ 15ന് പ്രസിദ്ധീകരിക്കും. ഇതേ വെബ്‌സൈറ്റ് വഴി ഓണ്‍ലൈന്‍ ആയി വേണം അപേക്ഷിക്കാന്‍.
ഹ്യൂമാനിറ്റീസ്, ഭാഷാവിഷയങ്ങള്‍, സോഷ്യല്‍ സയന്‍സസ്, കംപ്യൂട്ടര്‍ സയന്‍സ്, ഇലക്ട്രോണിക്‌സ് സയന്‍സ് വിഷയങ്ങളില്‍ ഏതെങ്കിലുമൊന്നില്‍ 55 ശതമാനം മാര്‍ക്കോടെ ബിരുദാനന്തര ബിരുദം (എസ്.സി./എസ്.ടി. വിഭാഗക്കാര്‍ക്ക് 50 ശതമാനം) പാസായവര്‍ക്ക് പരീക്ഷ എഴുതാം. അവസാന വര്‍ഷ പരീക്ഷ എഴുതുന്നവര്‍ക്കും പരീക്ഷാഫലം കാത്തിരിക്കുന്നവര്‍ക്കും അപേക്ഷിക്കാം.
1991 സെപ്തംബര്‍ 19 നു മുമ്പ് ബിരുദാനന്തര ബിരുദ പരീക്ഷയ്ക്കിരുന്ന പി.എച്ച്.ഡി. യോഗ്യതയുള്ളവര്‍ക്ക് യോഗ്യതാ മാര്‍ക്കില്‍ അഞ്ചുശതമാനം ഇളവ് ലഭിക്കും.
ഗവേഷണം കഴിഞ്ഞവര്‍ക്ക് അഞ്ച് വര്‍ഷവും എല്‍.എല്‍.എം. ബിരുദമുള്ളവര്‍ക്ക് മൂന്നു വര്‍ഷവും ഉയര്‍ന്ന പ്രായപരിധിയില്‍ ഇളവുണ്ട്. ലക്ചര്‍ഷിപ്പിന് (നെറ്റ്) ഉയര്‍ന്ന പ്രായപരിധിയില്ല.
പരീക്ഷ നടത്തുന്ന നെറ്റ് വിഷയങ്ങളെക്കുറിച്ചും അപേക്ഷാഫീസ് ഉള്‍പ്പടെയുള്ള കൂടുതല്‍ വിവരവും www.cbsenet.nic.in വെബ്‌സൈറ്റില്‍ പ്രസിദ്ധീകരിക്കുന്ന വിജ്ഞാപനത്തിലുണ്ടാകും.
സൈനിക സ്‌കൂള്‍ പ്രവേശനം: നവംബര്‍ 30 വരെ അപേക്ഷിക്കാം added by Risala Weekly on October 5, 2016
View all posts by Risala Weekly →
കേരളീയ ഉലമ മാറ്റത്തിന്റെ വഴിയടയാളങ്ങള്‍
മുസ്‍ലിം സ്വത്വ സംവാദങ്ങളിലെ കോളനീകരണവും അപകോളനീകരണവും
പാരമ്പര്യ നിഷേധം എങ്ങനെയാണ് ഭീകരതയിലേക്ക് വീഴുന്നത്?
പാശ്ചാത്യ ഇസ്‌ലാമും ഭയത്തിന്റെ പുതിയ ഭാവങ്ങളും
വയനാടന്‍ കാപ്പി അവേലത്തേക്ക് ചുരമിറങ്ങിത്തുടങ്ങിയത്
പ്രവേശന പരീക്ഷയ്ക്ക് 27നകം ഓണ്‍ലൈനായി അപേക്ഷിക്കണം
ഇ. അഹമ്മദിന്റെ മരണം ഉയര്‍ത്തുന്ന ചിന്തകള്‍
എടുത്തും കൊടുത്തുമാണ് പ്രകൃതി നിലനില്‍ക്കുന്നത്‌
പടനിലം ഹുസൈന്‍ മുസ്‌ലിയാര്‍ ഇളംകാറ്റുപോലെ ഒരു ജീവിതം
ഇന്ത്യന്‍ മിലിട്ടറി കോളേജ് പ്രവേശനത്തിന് അപേക്ഷിക്കാം
ട്രംപിനു മുന്നില്‍ തോറ്റുകൊടുക്കാത്ത ലോകം
സ്റ്റാറ്റിസ്റ്റിക്കല്‍ ഇന്‍സ്റ്റിറ്റ്യൂട്ടില്‍ സ്‌റ്റൈപ്പന്‍ഡോടെ പഠനം
കാണാപ്പുറം കവര്‍ സ്റ്റോറി തൊഴില്‍വഴികള്‍ വീടകം
© 2016, ↑ RISALA WEEKLY
Log in - Powered by Risala - Developed by Salbiz Infotech